На Мастэрс леташні пераможца сустракаўся ў першым паядынку з Рыкі Уолдэнам і прайграў два фрэймы пры ліку 5:3, але здолеў перахапіць ініцыятыву і не выпусціць матч, перамогшы 6:5. У чвэрцьфінальным матчы супраць 22-гадовага дэбютанта турніру Марка Алена Сэлбі саступіў ў чатырох фрэймах запар пры ліку 2:0, пасля чаго здолеў зраўняцца з апанентам з брэйкамі ў 92 і 120 балаў. Пры ліку 4:4 Ален выканаў соценную серыю ў 104 ачкі і такім жа падыходам у наступнай партыі адказаў 25-гадовы снукерыст з Лестэра, пасля чаго ўпэўнена гуляў у адзінаццатым фрэйме і пакінуў за сабой другі матч з лікам 6:5, выйшаўшы ў паўфінальную стадыю. У матчы 1/2 фіналу найбуйнейшага запрашальнага спаборніцтва супраць Джона Хігінса Марк прайграваў з лікам 1:2, але не пакінуў праціўніку шанцаў у наступных партыях, выйграўшы пяць партый запар з брэйкамі ў 52, 102, 60, 84 і 82 ачкі і выйшаўшы ў другі фінал Мастэрс запар з лікам 6:2. У фінальным паядынку супраць чэмпіёна свету Роні О'Салівана Марк Сэлбі, які яшчэ не прайграў ніводнага з сямі праведзеных матчаў на турнірах Мастэрс, выйшаў наперад з лікам 7:5 пасля першай сесіі, якая скончылася з нічыйным вынікам 4:4, пасля чаго О'Саліван пакінуў за сабой тры партыі запар, зрабіўшы лік 8:7 на сваю карысць. Марк выйграў шаснаццаты фрэйм, зраўняўшы лік, аднак яго апанент узяў верх у дзвюх наступных партыях і з лікам 10:8 перайграў Сэлбі ў фінале.